
C^mnibus  corporis  partibus  ossa  duritie  praestant, 
nihilosecius  tamen  solvuntur  facile  subacta  acidis  et 
in  telam  mucosam  mutantur,  cui  aliquid  gelatinosi 
inest,  quod  ossium  rigiditatem  et  fragilitatem  tempe- 
rat et  quod  aliis,  gluten  animale,  aliis  materia  anima- 
lis specifica  vocatur.  Etsi  multa  praeterea  ossibus 
insint  principia,  tamen  admodum  sunt  simplicia,  vita 
tantum  exili  donata,  itaque  ad  regenerationem  oppor- 
tuna, nam  quo  simpliciores  et  ignobiliores  sint  cor- 
poris telae,  eo  promtius  eas  reproduci  scimus.  Quod 
ossium  texturam  attinet,  cellulosa  habenda  est,  quod 
non  modo  recentiorum  pleriquc,  ut  Scarpa,  Ru- 
do Iphi  aliique  profitentur,  verum  etiam  autopsia  do- 
cet, si  ossa  arefacta  diffringimus  atque  interiora  in- 
tuemur 5 perperam  igitur  auctores  nonnulli  texturam 
ossium  lamellosam  defendunf.  Haud  omnium  tamen 
ossium  eadem  est  fabrica  ac  soliditas:  planorum  seu 
latorum  duae  sunt  tabulae,  substantia  cellulosa  inter- 
media munitae  (Diploe) ; longorum  diaphyses  tubulum 
sistunt,  duris  pariefibus  instructum  et  medulla  imple- 

tum,  cpiphyscs  reticulatae  aut  spongiosae  deprehen- 
duntur; mixtorum  et  teretiusculorum  interiora  sunt 
reticulata,  cortice  laevi  tenui  obducta. 

Ne  singulae  quidem  hominum  aetates  eandem 
ossium  rationem  offerunt;  ossa  foetus  et  infantum, 
c cartilaginibus  vixdum  conflata,  non  mollissima  tan- 
tum, sed  vasis  quoque  opulentissima  sunt,  quorum 
numerus  adolescente  aetate  minuitur,  soliditas  auge- 
tur, itaque  vegetatio  attenuatur,  quibus  fieri  solet  ut 
aetate  infantili  atque  puerili  non  solum  ossa  diffracta 
promtissime  conglutinentur,  verum  etiam  partes  eo- 
rum destructae  facile  regenerentur,  senili  autem  aetate 
fracturae  simplissimae  interdum  sanationem  respuant. 
Quibus  rebus  quum  ossium  vita  vegetativa  et  irrita- 
bilis in  aprico  ponatur,  de  sensibili  tamen  ambigi- 
tur; nervi  telae  osseae  proprii  nondum  sunt  investi- 
gati, nam  qui  reperiuntur,  vasis  membranae  medulla- 
ris dicati  videntur.  Nihilominus  aliquam  ossibus  sen- 
sibilitatem  largiendam  putamus,  quippe  quam  morbis 
eorum  saepe  mirum  in  modum  intendi  videmus. 

Perinde  ac  aliae  corporis  partes,  ossa  variis  mor- 
bis sunt  obnoxia,  singulatim  inflammationibus  et  quae 
eas  sequuntur;  quamquam  enim  nihil  dubitationis  re- 
cipit, vegetationem  ossium  peculiari  ratione  a norma 
posse  recedere  morbosque  citra  inflammationem  pro- 
ducere, propemodum  tamen  nulla  eorum  affectio  gra- 
vior, cum  substantiae  mutatione  conjuncta,  in  con- 
spectum prodit,  cui  processus  inflammatorius  magis 
minusve  manifestus  non  antecesserit.  Non  omnes 

vero  inflammationes  earumquc  sequelae  ab  ipsis  or- 
diuntur ossibus,  sed  multae  a partibus  ambientibus, 
imprimis  periosteo,  ad  haec  propagantur,  unde  earum 
divisio  in  centrales  et  periphericas,  quae  ad  curatio- 
nem nonnullius  est  momenti,  desumitur.  Quaeque 
inflammatio  non  resoluta  morbos  infert  secundarios, 
individuae  partium,  quibus  insidet,  vitae  ac  structurae 
conformes,  qui  utplurimum  cum  fabricae  mutationi- 
bus consociantur.  Inter  peculiai*es  morborum  formas, 
telam  osseam  obsidentes,  prae  ceteris  caries  et  ne- 
crosis referendae  sunt,  quarum  nunc  mentionem  fa- 
ciam. 


Necrosis  (osteonecrosis,  ostcogangraena)  mortem 
significat  partis  alicujus  osseae,  raro  ossis  totius,  ita 
ut  pars  illa  non  amplius  nutrita  decidat.  Si  hunc 
statum  cum  partium  mollium  moi*bis  comparamus, 
necrosin  et  gangraenam  vel  potius  sphacelum  indole 
non  discrepare  videmus;  magis  tamen  necrosis  spha- 
celo  sicco  (mummificationi)  quam  humido  (putrescen- 
tiae)  respondet. 

Necrosis  antiquis  medicis  non  erat  ignota,  ete- 
nim apud  Hippocratem  (a)  sphacelismus,  apud 
(-elsum  (i)  gangraena  audit. 

Caries  nequaquam  cum.  necrosi  est  confundenda, 


(a)  Aphori.».  Sect.  Vll.  LXXII. 
{h)  Libr.  III.  Gap.  II. 

ossa  enim  cariosa  non  sunt  emortua,  sed  ulcerationi 
submissa ; proinde  inter  cariem  et  necrosin  eadem  in- 
tercedit ratio,  quae  inter  partium  mollium  ulceratio- 
nem atque  spliacelum. 

IVon  alienum  erit  hoc  loco  differentiam  afferre, 
quae  in  vivo  adhuc  homine  inter  cariem  et  necrosin 
exstat. 

1)  Caries  praecipue  in  ossibus  spongiosis  et  quam 
proxime  articulos  sedem  habet.  IVecrosis  contra  du- 
riorem ossis  partem  diligit. 

2)  Tumor,  qui  in  carie  peripherica  dolores  sub- 
sequitur, primo  nunquam  tantopere  extenditur,  cum 
vitium  ab  uno  tantum  ossis  puncto  evolvatur;  necro- 
sis, simulatque  nascitur,  definitum  occupat  spatium  et 
symptomata  jam  inde  ab  initio  graviora  efficit. 

3)  In  parte  carie  affecta  tumor  primo  tempore 
abscessus  metastatici  signa  nunquam  manifestat,  sed 
inflammationi^  symptomata  una  cum  tumore  oriuntur 
et  magis  astheniae  gerunt  characterem;  quod  ad  ne- 
crosin pertinet,  tumor  per  longum  temporis  spatium 
inflammationem  antecedit , plerumque  stheiiiae  prae- 
bentem phaenomena,  quo  partes  adjacentes  regioni 
naorbosae  ossis  ostendunt,  emortua  se  velle  regenerare. 

4)  Si  caries  foras  se  aperuit,  fistulae  videntur, 
quarum  orificium  est  angustum  et  callosum  et  quae 
pferumque  ex  uno  duefu  originem  habent,  nunquam 
vero  vallum  carnosum  videbitur,  quo  frequentes  fo- 
fas  se  finientes  canales  necroscos  sunt  circumdati. 

5)  Ex  ulcere  ossium  ichor  offunditur,  in  necrosi 

contra  pus  secernitur,  quod  prarunv  (ii  excreiione  im- 
pedita. 

6)  In  carie  ossis  facies  aspera,  inaequalis,  po- 
rosa  est,  ossa  necrosi  affecta  laevia,  plana,  dura  ut 
ebur. 

7)  Excrescentia  fungosa,  quae  in  ulcere  ossium 
observantur,  non  solum  a partibus  mollibus  originem 
ducunt,  sed  praecipue  ex  ipso  osse  evalvuntur,  quod' 
saepe  tam  extense  obtegunt,  ut  nulla  pateat  via  ad 
atrium  morbi  talique  modo  sanatio  fieri  nequeat,;  ta- 
lium vero  fungosorum  excrescentium  nihil  in  necrosi 
invenitur. 

8)  Caries  pertinacissimus  et  valde  diuturnus  esi 
morbus,  in  quo  natura  parum  tantum  efficax  est,  cum 
propagationem  ejus  eo  tantum  inhibeat,  quod  partium 
mollium  margines  callosos  reddit  similemque  mutatio- 
nem ossium  efficit;  in  necrosi  vero,  simulatque  ossis 
pars  emortua  est,  vita  actuosior  iu  partibus  mollibus 
incipit,  qua  amissa  renascuntur. 

Necrosis  nulli  aetati  vel  sexui  vel  vitae  generi 
parcit,  adolescentia  tamen  et  media  aetas  et  hominum 
genus  laboribus  arduis  exercitatum  magis  eidem  pa- 
tet. Ab  eadem  omnia  corporis  ossa  affici  possunt, 
sed  saepius  illa  invadit,  quae  versus  exteriora  mem- 
bra prostant,  minus  ea,  quae  intus  sunt  recondita; 
frequenter  in  duro  et  compacto  contextu  ossium  ob- 
servatur, qui  facilius  regeneratur  qiiam  contextus  os- 
sium spongiosus. 

Causa,  cur  ossibus  spongiosis  segnior  insit  vis  Ve- 

productionis,  in  eo  posita  est,  quod  rete  venarum 
magnarum  et  telum  medullare  valde  explicatum  con- 
tinent, et  texturam  magis  compositam  quam  ossa  com- 
pacta habent,  quibus  nonnisi  vasa  angusta  insunt. 
Etenim  partes  simplicius  formatae  et  vasa  angustiora 
facilius  regenerantur  quam  partes  texturae  magis  com- 
positae vasaque  sanguinifera  majora.  Causa  vero,  cur 
ossa,  quae  maxima  ex  parte  spongiosam  habent  tex- 
turam, nona  eque  facile  emoriantur  ac  ossa  compacta, 
in  eo  sita  est,  quod  in  illa  multis  ex  partibus  vasa 
sanguinifera  majora  penetrant,  quae  in  substantia  os- 
sea ipsa  in  minores  ramos  dividuntur  et  quod  perio- 
steum ossium  spongiosorum  per  se  crassius,  processi- 
bus cutaneis  crassioribus  cum  interiore  ossis  parte 
conjunctum,  minus  facile  ab  illo  separatur.  In  sub- 
stantiam vero  osseam  compactam,  sicuti  jam  supra 
dixi,  vasa  tantum  perangusta  penetrant  et  valde  te- 
nues processus  cutanei  periostei;  dispersio  vasorum, 
quae  ossibus  compactis  sunt  destinata,  non  in  iis  ip- 
sis fit,  sed  in  periosteo ; quare  periosteum  facilius  ab 
ossibus  compactis  segregatur  et  cum  illius  auxilio 
nutritio  ossis  fiat,  necesse  est,  illo  sublato,  hanc  ossis 
partem  emori  quam  nutriverat. 

Ceterum  necrosis  longa  lataque  ossa  afficit,  magna, 
minora  ot  minima,  ita  ut  vel  auditus  ossicula  emortua 
visa  sint.  Diversa  necroseos  ratio  est,  prout  vel  ex- 
ternis vel  internis  tabulis  ossium  inest , sic  enim  Iit 
ut  tenuis  superficiei  squama  vel  crassior  abscedat. 

('ausae,  quae  ad  iiecrosin  proferendam  attribuunt, 
minime  ab  iis  differunt,  quibus  in  mollibus  corporis 
humani  partibus  ulcera  atque  sj)hacelus  oriuntur;  sed 
cum  in  ossibus  vis  vitalis  minor  sit  quam  in  carni- 
bus, facile  concludi  potest,  causas,  quae  in  substantia 
molli  suppurationem  tantum  producerent,  necrosi  ori- 
ginem esse  daturas,  simulatque  ossa  affecerint.  Om- 
nia, quae  in  periosteo,  A'el  in  medulla,  vel  in  sub- 
stantia ossea  ipsa  nutritionem  tollere  possunt,  neero- 
seos  causae  haberi  debent,  quas  in  internas  et  exter- 
nas dispescere  possumus,  prout  aut  in  corpore  ipso 
gignuntur  aut  extrinsecus  effectum  in  ossa  exercent. 

Constat  febres  acutas  malignas  exanthematicas, 
variolas,  morbillos  saepe  metastasin  in  ossa  facere 
talique  modo  vim  eorum  vitalem  tollere,  et  scrophu- 
losin,  syphilidem,  arthritidem,  scorbutum  necroseos 
causas  fieri,  humoribus  corporis  corruptis,  ita  ut  par- 
tibus nutrimentum  desit. 

Ilydrargyrum,  quo  in  syphilide  necrosin  arcere 
possumus,  jam  saepe  necrosin,  praesertim  maxillae 
inferioris  produxit,  si  magna  ejus  copia  intra  breve 
temporis  spatium  in  corpus  inferebatur,  aut  si  aeger, 
cum  hoc  remedio  uteretur,  non  satis  cavebat  a refri- 
gerio aut  aliis  noxiis. 

Medici  etiam  afferunt,  exanthemata  chronica,  si- 
cuti  scabiem,  impetiginem  et  tineam  per  inepte  re- 
media electa  in  partes  internas  repulsa  necrosi  origi- 
nem dare  posse. 

Causae  externae  eae  sunt,  quae  periosteum  au< 

os  aut  ejus  medullam  laedunt,  ut  vulnera,  pressiones, 
fracturae,  luxationes,  caustica,  refrigerium. 

Inflammatio,  quae  per  causas  necroseos,  de  qui- 
bus modo  locutus  sum,  in  osse  oritur,  aut  lenta  est 
aut  acuta;  lenta  inflammatio  praecipue  in  iis  homini- 
bus observatur,  quorum  vires  vitales  sunt  debiles  et 
qui  banc  ob  rem  non  sunt  proclives  ad  inflammatio- 
nem, sed  etiam  ubi  causa  chronica,  scropbulosis,  sy- 
philis adest,  aut  exteriora  tantum  ossis  sunt  affecta; 
at  si  inflammatio  interiora  ossis  invadit  aut  homines 
robustos,  sensibiles  et  quibus  humorum  est  abundan- 
tia, tum  gravibus  symptomatibus,  dolore  ingente,  fe- 
bri acuta  sese  manifestat. 

Ea  pars,  in  qua  necrosis  formatur,  tumescit,  sae- 
pius tarde  elevatur  et  tumor,  non  sicuti  in  abscessu 
simplici  videmus,  acviminatus  esi,  sed  latus  et  diffusus, 
ita  ut  limites  difficile  statui  possint,  et  eo  magis,  quo 
profundius  os  affectum  est  situm ; tum  vero  tota  regio 
illius  ossis,  aut  totum  membrum  intumescit,  in  quo 
morbus  sedem  habet.  Tumor  elev'atur  et  increscit, 
donec  pus,  quod  formatum  est,  exitum  sibi  paraverit; 
aliud  eti.im  tumoris  genus  observatur,  oedema,  ei  in 
iis  quidem,  qui  diu  et  cum  gravi  morbo  sunt  luctati, 
ubi  alacritas  dolorum  solidarum  partium  robur  fregit, 
aut  qui  diuturno  et  largo  puris  effluxu  sunt  emaciati. 

Postquam  pus  tempus  aliquod  ex  abscessu  aperto 
emanavit,  fistulae  formantur  marginibus  callosis 
cinctae,  quae  non  coalescunt,  quia  os  emortuum  aeque 
ac  aliud  corpus  alienum  impedit,  quominus  interna 

ulceris  superficies  sanetur,  vel  quia,  emortuis  partibus 
ossis  ejectis,  cava  ulcera  restant,  quae  eadem  ex 
causa,  quod  cava  sunt  et  quod  ex  superficie  tota 
eorum  pus  confluit,  cicatrisatione  sanari  nequeunt. 
Ulcera  quibus  necrosis  subest,  puris  magnam  copiam 
fundunt,  labiis  incurvis  cinguntur,  caro  ex  iis  flavida 
vel  intense  rubra,  inaequalis,  sine  sensu,  quandoque 
tamen  vehementer  dolens  excrescit,  quae  si  tangitur 
sanguinem  facile  dimittit.  £x  signis,  quae  modo  ad- 
duxi, minime  tute  necrosis  cognosci  potest;  tactum 
quoque  in  auxilium  vocare  nos  oportet  nisi  ossa  af- 
fecta nimis  latent  aut  anfractuosis  fistulis  aut  carne 
luxuriante,  qua  ulcus  est  obtectum  tactui  sunt  sub- 
ducta. Exploratio  nudo  digito  securior  est  et  ob  id 
praeferenda,  sed  quandoque  ulcerum  ostia  tam  angu- 
sta sunt,  ut  digitus  sine  molestia  pro  aegroto  ad  fun- 
dum ossis  morbosi  geri  nequeat.  Tum  stilo  utimur 
et  quidem  argenteo,  quem  in  diversas  dirigimus  par- 
tes, ut  videamus  quantum  periostei  ab  osse  recesserit 
aut  utrum  soluta  an  vacillans  sit  illa  ossis  pars.  Non- 
nunquam  pars  ossis  vitiata  ex  ulcere  prominet,  aut 
apertis  diductisque  ulcerum  labris  percipi  oculis 
potest. 

Necrosin  externis  causis  ortam  esse  scimus,  si 
loco  existit,  quo  facile  illae  vim  nocivam  exercere 
possunt,  si  aeger  narrat  noxiis  externis  se  expositum 
fuisse,  aegerque  integra  ceterum  frnitur  sanitate;  si 
vero  aegrotus  externam  causam  illatam  fuisse  cogni- 
tum non  habet,  si  necrosis  in  ossibus  sedem  habet, 


quae  mullis  carnibus  tecta,  externis  injuriis  non  ita 
sunt  exposita,  si  iu  medulla  exorta  est,  quin  exteriora 
ejusdem  ossis  labem  contraxerint,  aegerque  imbecilla 
tantum  fruitur  sanitate,  tum  necrosin  interna  causa 
ortam  esse,  manifestum  est. 

Kadem  vis,  quae  primae  ossium  conformationi 
favet  organicamque  dignitatem  iis  impertit,  efficacio- 
rem  sese  praestat  ad  ossium  regenerationem,  quae 
post  morbos  et  laesiones  eorum  contingere  consuevit. 
Licet  boc  phaenomenon  adeo  mirificum  sit,  ut  veritas 
ejus  in  dubitationem  possit  vocari,  plurima  tamen 
exempla  in  chirurgiae  annalibus  enumerata  prostant, 
quae  et  fieri  posse  et  saepius  fieri  comprobant. 

W e i d m a n n et  C o o p e r exempla  collegerunt, 
in  quibus  partes  amissae  instaurabantur  et  experi- 
menta recentiori  aevo  instituta  regenerationem  ossium 
omnibus  dubiis  expediverunt. 

P.artium  amissarum  regeneratio,  in  ordinum  in- 
feriorum animalibus  maxima,  exilior  tenuiorque  est, 
quo  perfectior  animalium  fabrica  est.  Haec  regeneratio 
in  animalibus  inferioribus  tam  mirifica  est,  ut  non 
solum  particulae  singulorum  systematum,  verum  etiam 
tota  membra  deperdita  renascantur,  id  quod  observa- 
tiones a permultis  naturae  scrutatoribus  fide  dignissi-  i 
inis  luculentissime  contestantur.  Quod  superiores 
animalium  ordines  attinet,  experientiae  testimonia 
comprobant,  membra  quidem  amissa  nunquam  rege- 
nerari, veriimtamen  particulas  singulorum  systematum 
reproduci  posse.  IVatura  in  regenerandis  systematum 

singulorum  particulis  eandem  normam  persequi  vide- 
tur, cui  regeneratio  summaiim  accommodatur,  etenim 
quo  perfectior  illorum  systematum  dignitas,  eo  rarior 
reproductio,  quo  exilior  autem  eorum  vita,  eo  promp- 
tior haec  esse  consuevit.  Regeneratio  telae,  corneae, 
quae  infimum  organisationis  gradum  tenet,  luculen- 
tissima est,  etenim  pili  ac  epidermis  destructa  post 
breve  tempus  renascuntur  pristinamque  indolem  recu- 
perant. Telae  corneae  ossa  proxima  sunt,  tum  quod 
vitam,  tum  quod  regenerationem  attinet. 

Partium  autem  sublimiori  vita  praeditarum  jac- 
tura, uti  musculorum  et  nervorum,  nunquam  sarcitur, 
licet  enim  fines  nervorum  dissectorum  conglutinen- 
tur, neutiquain  tamen  regenerationi  locus  est,  quum 
quamvis  nova  substantia  nervea  producatur,  nulla 
pars  amitteretur.  Quoties  verum  substantiae  damnum 
accidit,  nunquam  processus  regenerationi  similis  ani- 
madvertebatur, siquidem  materia  regenerata  specio- 
sam tantummodo  similitiidinein  cum  pristina  e.xbibuit. 
Alia  est  ratio  systematum  exiliori  dignitate  praedito- 
rum, quorum  particulae  renatae  deperditis  ex  toto 
similes  sunt. 

Experimenta  et  observationes  a viris  praestantis- 
simis  institutae  hoc  axioma  comprobaverunt,  attamen 
recentiori  etiam  aevo  docti  quidam  viri,  praesertim 
in  Franco - G.allia  exstiterunt,  qui  corpoid  humano 
omnem  reproducendi  facultatem  derogarent,  fallaciam- 
que subesse  judicarent,  si  a regeneratione  pilorum  et 
epidermidis  discedas,  quippe  quas  partes  pro  materii.s 

excrenieiititiis  habendas,  propria  vita  destitui  existi- 
mant. Provocant  etiam  ad  Hippocratis  observa- 
tiones, qui  in  plurimis  locis  aphorismorum  omnem 
regenerationem  infitiatur:  quodeumque  os,  sive  carti- 
lago siv’c  nervus  praecisus  fuerit  in  corpore,  neque 
augetur  neque  coalescit. 

Idem  alibi:  nec  illa  promotio  editur,  ne  in  pue- 
ris quidem  atque  infantibus,  qui  tantum  haberet  calo- 
ris, quantum  postea  nunquam  si  pars  aliqua  latum 
unguem  suo  loco  excesserit.  Tametsi  regeneratio  par- 
tium sublimiori  vita  imbutarum  haud  existit,  tanta  ta- 
men observationum  caterva  reproductionem  partium 
humiliorum,  nominatim  ossium,  confirmat,  ut  temere 
tantum  in  dubitationem  vocari  possit. 

Quodsi  auctores  nonnulli  experimentis  suis  suf- 
fulti, statuerunt  regenerationem  ossium  nonnisi  inte « 
gro  periosteo  contingere  posse,  attamen  alii  existi- 
mant, naturam  ad  instauranda  ossa  non  semper  pe- 
riosteo indigere,  sed  aliis  quoque  partibus  ad  hocce 
negotium  uti  posse.  Weidmann,  qui  plurimas  pe- 
riosteo attribuit  partes,  non  diffitetur  regenerationem 
ab  aliis  partibus  administrari  posse;  ut  succrescat, 
inquit,  novum  os,  opus  est  ut  periosteum  vel  quae 
aliae  nutriendis  ossibus  inserviunt  membranae,  illae- 
sae supersint;  etenim  in  longis  ossibus,  in  quibus 
oborta  tubi  totius  necrosi , periosteum  ipsum  inflam- 
matione vel  alio  modo  destructum  est,  novi  ossis  re- 
generatio deficere  videtur;  idem  vero  alibi  largitur, 
epiphyse»  integras  et  illaesas,  toto  ossis  tubulo  per 


15 


necrosin  destructo  in  novum  canalem  coire  et  coales- 
cere posse,  licet  periosteum  desit. 

Mera  et  a cujuscunquc  constitutionis  morbosae 
vi  libera  est  inflammatio,  cujus  efiectus,  medulla  ar- 
tificiose vastata,  in  corticis  tela  observatur.  Ista  pla- 
sticae seu  adhaesivae  inflammationis  naturam  induit, 
quam  inflammationes  purae  acutaeque  prae  ceteris 
ostendere  solent.  Ejusmodi  inflammatione  vasorum 
vitalitas  aucta  corticem  in  certa  extensione  emollit 
atque  laxat. 

Subitaneam  destructionem  totalem  telae  medulla- 
ris ossis  longi  cujusdani  restitutio  ejusdem,  quoad 
maximam  partem  ope  regenerationis  diapbyscos  certa 
lege  sequitur.  Scimus  os  quodcunque,  periosteo  ex- 
terno spoliatum  aerisque  aut  aliorum  corporum  alie- 
norum injuriis  diutius  expositum,  necrosi  partiali  ab- 
scedere. Eodem  modo,  facie  intei*na  nudata  et  fonte 
vitali  orbata,  os  potest  interfici.  Etenim  si  tela  me- 
dullaris penitus  destruitur  vasa  simul  pessumdantur, 
quae  sub  nomine  nutritiorum  tubi  penetralia  ingressa, 
partim  medullam  occupant,  partim  ramusculos  subti- 
liores innumeros  iitrobique  parieti  compacto  ossis 
immittendo,  vitae  et  nutrii ioni  maximae  partis  crassi- 
tiei  ejusdem  prospiciunt.  Regenerationis  adversarii 
contendunt  in  tali  casu  vasa  periostei  illaesa  stratum 
ossis  externum  nutrientia  bocce  ipsum  perniciei  eri- 
pere, sed  experientia  docemur,  diapbysin  toto  ambitu 
tum  emori  et  novam  omnino  circa  emortuam  ge- 

Mors  diaphyse  os  non  staiim  sequitur,  nam  os 
novum  firmissimo  counubio,  quale  nusquam  inter  par- 
tem vivam  et  emortuam  observatur,  cohaeret  cum  an- 
tiquo ct  nonnisi  formatione  nova  fere  absoluta  ab 
illo  separatur.  Simulatquc  vero  necrosis  confirmata 
est,  mortuum  a vivo  rejicitur  et  mox  membranam 
intercedere  videmus,  quae  periostei  lamina  interna  ea 
ex  causa  haberi  non  potest,  quia  minime  texturam 
fibrosam  possidet,  sed  pulposa,  crassa  et  admodum 
vasculosa  quamdiu  sequester  adest  invenitur,  con- 
sumto  autem  eodem,  textus  medullaris  munere  fungi- 
tur, medullamque  restituit. 

Nova  diaphysis  inter  veterem  et  periosteum  nas- 
citur, quod  prius  tumidum,  deinde  vero  ad  normam 
reversum  illi  insidet,  qua  re  fit,  ut  musculi  et  tendi- 
nes a pristino  osse  soluti  cum  novo  conjungantur, 
functionibus  nonnisi  durante  stadio  inflammationis  in- 
terruptis, tum,  etsi  sequester  adsit,  nequaquam  turba- 
tis. Os  novum,  praesertim  initio,  superficiem  non 
laevem  ostendit  sed  inaequalis  est  foveis  et  rimis,  qui- 
bus undique  periosteum  se  insinuat.  Causa  hujus  rei 
in  eo  est  posita,  quod  periosteum  hinc  inde,  ubi  va- 
lidiores processus  dabat  comitantes  vasa,  quae  in  os 
immittebantur,  ei  emortuo  pertinacius  adhaeret,  aliis 
vero  locis  novae  substantiae,  quae  initio  fluida  Iere 
est,  facilius  cedit.  Permulti  auctores  opinantur,  pe- 
riosteum in  hisce  casibus  lympha  turgescens,  in  car- 
tilaginem tuin  in  os  transformari.  Dicendum  est 
praematuram  observationem  occasionem  praebuisse 

hujus  opiuiouis,  cum  periosteum  lympha  perfusum, 
tumidum  et  vix  dignoscendum  saepe  una  cum  stratu 
musculorum  proxime  sito  in  lympham  gelatinosam 
immersum  videatur.  Sed  cum  novum  os  formatum 
crassitudine  periosteum,  etiamsi  tumidum  sit,  superet, 
cum  periosteum  novi  ossis  in  id  epiphysium  et  sana- 
rum extremitatum  diaphysium  aequabiliter  continue- 
tur, cum  eandem  habeat  texturam  fibrosam  et  nulla 
in  re  a naturali  secedat,  cum  praetei'ea  sciamus  mem- 
branas fibrosas  et  praecipue  periosteum  nunquam  re- 
generari, illa  auctorum  opinio  rejicienda  est  et  veri- 
similius est  novum  os  a peidosteo  quidem  originem 
ducere,  sed  ita  ut  haec  membrana  integra  superstes 
os  obducat. 

Vidimus,  formationem  novam  ossis  circumdantis 
mortem  confirmatam  tubi  affecti  praecedere,  idemque 
huic  ab  initio  firmiter  adhaei^ere.  Natura  protinus 
omnem  vim  impendet,  ut  pars  emortua  a vivo  sepa- 
retur. Hanc  operationem  mirabilem  consideratio  at- 
tenta necroseos  superficialis  scxi  exfoliationis  sic  dic- 
tae, qualis  in  afiectionibus  ossis  cranii,  tibiae  ctc< 
ha\id  raro  in  toto  suo  decursu  observatur,  optime 
dilucidare  poterit,  cum  in  necrosi  profunda  omnia 
eundem,  inversum  solummodo,  teneant  ordinem.  Si- 
mulatque  mors  superficiei  confirmata  est,  limites  par- 
tis perculsae  candore  et  ariditate  se  produnt,  pars 
ossea  sana  circumposita  plus  minus  emollitur  et  cir- 
cumvallatione  ramentum  cingit.  Serius  ocius  pro  ra- 
tione energiae  vitalis,  aetatis,  dyscrasiarum  et  crassi- 

huliiiis  iiecroscos  linea  separationis  aspera  conspici- 
tur, quae  in  crenam  mutatur.  Ramentum  ia  dies  mo- 
bilius factum,  specillo  percussum  clangorem  specifi- 
cum dat,  sed,  quamvis  solutum  utrubique  sentiatur, 
tamen  extractioni  pertinaciter  praeter  exspectationem 
plerumque  obnititur.  Eliminatione  tandem  peracta, 
fundus  vulneris  minime  durus  et  osseus,  sed  potius 
vesiculis  innumeris,  pus  quandoque  copiosum  roranti- 
bus tectus  apparet,  llae  vesiculae  Caruncula  nomi- 
nantur. Experimenta  M.  J.  Web  eri  ostenderunt: 
novam  vivam  materiam  osseam  cum  corruptionis  me- 
dullaris cavi  magnitudine  non  ejusdem  rationis  esse. 
Ab  ista  nova  materia  ossea  cylindrorum  epiphyses 
circumdari,  qui  in  suo  cavo  ossea  materia,  quae  cor- 
tici indole  atque  colore  adaequat,  obstructi  sint.  In 
nonnullis  locis  epiphysium  observari,  corticem  cellu- 
losum factum  esse  et  cum  externa  ossea  materia  valde 
cohaerere.  Fibras  osseas,  quae  singulas  cellulas  ef- 
ficiant, ex  antiquo  osse  quodammodo  oriri,  l bi  au- 
tem epipbvseos  cortex,  qui  ossis  diaphysi  affinis  sit, 
crassior  fiat,  ibi  oculis  nostris  telae  osseae  densitati.s 
discrimen  apj)arere.  Interdum  tamen  hoc  discrimen 
evanescere  atfjue  materiam  osseam  provenire , quae 
in  externa  parte  laxior,  quodammodo  radios  elTerens 
esse  videatur.  Quod  ad  modum  pertinet,  quo  separa- 
tio partis  osseae  emortuae  et  <Tenae  formatio  pera- 
gatur, Wei  d m a n n dicit , veram  sep.arationis  ratio- 
nem in  subductione  particularum  esse,  quae  inter  vi- 
vam mort namque  ossis  partem  affines  sibi  adjaceant 

cohaercantque,  ita  tamen,  ut  phivimuin  a viva,  non- 
nihil et  ab  emortua  parte  auferatur.  Pus  et  iclior 
nec  separationem  perficiunt,  nee  aliud  quidquam  ad 
destructionem  sequestris  conferunt,  etenim  nunquam 
.suppuratio  carunculae  adest,  antequam  sequester  vel 
penitus  remotus  vel  saltem  mobilis  factus  fuerit. 

Hisce  analogis  omnino  phaenomenis  stipiatur  se- 
paratio et  consumptio  sequestris  incarcerati.  Cylindrus 
vivus  vicinam  mortem  abhorrens,  stimulata  vasorum 
resorbentium  vicinorum  actione,  in  cai-unculam  emol- 
litur, quae  ramentum  protrudit  et  crenam  agit,  qua 
hoc  solvitur. 

Capsula  necrosi  circumvoluta  nunquam  ex  omni 
parte  integra  apparet,  sed  foraminibus  plus  minus 
magnis  hiat,  . quae  dum  plerumque  ulceribus  super- 
ficialibus carnium  respondeant  et  puri  exitum  conce- 
dant, Cloacae  vocantur.  Uti  ex  comparatione  multo- 
rum speciminum  cognoscitur,  eodem  ubivis  habitu 
cloacae  incedunt  et  ad  coinstantem  quandam  legem 
efibrmatae  videntur,  fistulis  carnium  haud  dissimiles, 
quarum  ad  nmrem  loca  ima  partium  aflectarum 
amant,  rotundae  vel  ovales  sunt,  extus  labris  deor- 
sum exporrectis  terminantur.  Investiuntur  ])artim 

periosteo,  partim  caruncula  interna,  quae  superficiem 
suppurantem  in  canalem  carnium  continuatam  exhi- 
bet. Vaide  explicatur,  quomodo  haec  foramina  scru- 
tatu dignissima  exoriantur.  \Vei«lmann  prababile 
habet  dictas  aperturas  a quodam  ossificationis  de- 

lectu,  a corrupta  forsan  periostei  particula  pendente 
exoriri. 

IJannertli  (a)  causam  cloacarum  formationis 
in  inflammationis  vi,  cujus  oflectus  in  hoc  sanandi 
ossis  modo  vel  gravissimus  sit,  positam  esse  opina- 
tur. Sicuti  pus,  inquit,  in  partibus  mollibus  in  ab- 
scessus parietes  irritamentum  habet,  quod  recta,  modo 
huc,  modo  illuc,  ad  exteriora  tendit  et,  cum  integras 
])artes  molles  inflammatione  certi  spatii  excitatae  et 
inde  prosecutae  suppurationi  subjiciat,  viam  in  exter- 
num sibi  aperit  et  tandem  in  uno  vel  pluribus  locis 
erumpit,  si  res  naturae  viribus  permittitur;  item  in 
necrosi  corrupta  tela  ossea  fit. 

Vidimus  in  necrosi  supei’ficiali,  solutione  ramenti 
peracta,  sed  eliminatione  nondum  facta,  carunculam 
paullulum  suppurare;  tali  modo  in  necrosi  ]jrofunda 
ramentum  resorptione  mobilius  factum,  carunculam 
lacessendo  in  suppurationem  concitat.  Suppuratio 
aucta  cylindrum  exlrorsum  in  tumorem  cogit,  cum 
inflammatione  ductilis  aliquoniodo  factus  sit,  tum  pus 
eundem,  sicuti  in  abscessu  carnium  observamus,  per- 
forat et  fistulis  viam  sibi  sternit  ad  superficiem  cutis, 
quo  facto  tumor  ossis  circa  foramen  collabitur,  uti 
tumor  carnium  post  abscessus  evacuationem.  Sed  an- 
tequam hunc  exitum  pus  sibi  paraverit,  capsulae  lu- 


*)  Naturae  conaminum  in  ossibus  laesis  sanandis 
indagatio  etc. 


21 


men  in  caviun  amplum  dislemlitur,  in  quo  sequester 
liber  jacet.  Quo  mobilior  factus  est,  eo  vebementio- 
rem  excitat  carunculae  suppurationen»  et  vim  resorp- 
tricem.  At  si  ramentum  neque  arte  neque  amputa- 
tione totius  memi)ri  neque  aliis  auxiliis  removetur, 
aegrotus  moriturus  est  confectus  macie  et  febri 
hectica. 

Cloacarum  istarum  numerus  varius  est.  Si  exi- 
gua pars  ossis  est  moi'tua,  unica  est,  si  longa,  vel  in 
latum  valde  extensa,  duae,  tres,  quatuor.  \\'eid- 
mann  nunquam  ultra  quinque  reperit.  Cloacae 
praeterea  in  eo  adhuc  fistulis  carnium  sunt  similes, 
quod  postquam  emortuum  illud  omne  solutum  et  ex- 
cretum est  et  suppuratio  sensim  cessavit,  oblitc- 
rautur  tandem  substantia  ossea.  Kx  his,  quae  de  re- 
generatione ossium  dixi,  ratiocinandum  mihi  videtur, 
ossium  instaurationem  tribus  potissimum  legibus  ob- 
temperare : 

1)  Necrosi  a peripheria  ad  centrum  procedente 
reproductio  ossis  ab  interioribus  orditur.  Periosteum 
et  os  ei  subditum  emoritur,  albet  scabrumque  evadit, 
pars  autem  viva  huic  .subjecta  mollescit,  inter  os 
emortuum  atque  integrum  sulcus  exoritur,  parteque 
emortua  extrusa  papillae  carneae  e sani  partibus  pro- 
pullulant,  quae  nova  strata  ossea  constituunt.  P con- 
trario nunquam  aut  rarissime  accidit,  ut  destructo 
periosteo,  totum  os  a peripheria  versus  centrum  emo- 
riatur et  vetusto  in  osse  e tunica  medullae  novum  os 
conformetur. 

2)  Si  os  a centro  versus  periplieriani  enecatur, 
itl  quod  in  morbis  saepe  fit,  externa  ossis  strata  tu- 
ment speciemque  ossis  regenerati  induunt;  in  strato 
exteriori  ossis  vetusti  orificia  exoriuntur,  quibus  par- 
licnlae  osseae  emoiduac  in  cavitate  medullari  ver- 
santes, sensimquo  attenuatae,  eliminantur,  nisi  corpus 
intra  hocce  tempus  morbo  universali  per  locale  vi- 
tium inducto  succumbat, 

3)  Si  denique  totius  ossis  lamina  interna  et  ex- 
terna enecantur  aut  laesionibus  auferuntur,  regenera- 
tio, si  qua  contingit,  nonnisi  e partibus  residuis  inte- 
gris procedit. 

IVovum  os  evolutum  ad  ambitum  maximum,  quem 
assequi  potest,  multum  differt  primo  tempore  a ]>ri- 
inogenito,  etenim  faciem  praebet  non  glabram  et  libris 
longitudinalibus  stidatam  neque  compagem  solidam 
neque  gracilem  habitum,  sed  eo  magis  inaequale  est 
quo  junius,  verrucosum  terque  quaterque  plerumque 
norma  majus,  textura  spongioso -cellulosa ; foramina 
numero  infinita  insunt.  Quo  magis  os  reproductum 
in  dies  adolescit,  eo  magis  statui  normali  aj»])ro])in- 
quatiir;  canaliculi  coarctantur,  periosteum  exsuccum 
fit  et  adhaesiones  ejus  abnormes  solvuntur.  Analy- 
sis  cbemica  summam  praebet  analogiam  cum  osse 
primogenito. 

Hucusque  de  modo  et  organis  regenerationis  os- 
sium in  genere  locutus,  non  alienum  fore  arbi- 
tror, etiam  singula  ossa  eodem  respectu  aliquantulum 


perlustrare,  cum  diflerentia  iiuimulla  inter  iiaec  inter- 
cedat quoad  processum  istum  salutiferum. 

Invenimus  restitutionem  ossium  longe  frequentis - 
simam  et  splendidissimam  circa  ossa  longa  et  quidem 
praecipue  circa  diaphyses  eorundam  obviam  esse, 
llaecce  ossa  prae  ceteris  noxiis  multifariis  et  frequen- 
tissimis  afficiuntur  partim  externis,  partim  metastasi- 
bus morboimm  universalium,  quarum  virus,  postquam 
penetralia  ossis  intravit,  cavum  medullare  pervagatur 
et  corruptione  medullae  et  periostei  interni  necrosin 
aut  partialem  profundam  cum  inflammatione  corticis 
aut  universalem  totius  tubae  cum  regeneratione  e 
periosteo  advehit. 

Quoad  frequentiam  regenerationis  tibiam  maxilla 
inferior  sequitur.  Saepius  enim  necrosi  afficitur,  quae 
a carie  dentium  canalem  medullarem  perreptante 
proficiscitur  aut  denudatione  a gingivis  et  periosteo ; 
restitutio  plerumque  mirum  in  modum  progreditur. 
Kortum  vidit  puerulum  annorum  duorum,  cui  pars 
maxillae  inferioris  plus  quam  pollicis  unius  horrida 
salivatione  exciderat,  quae  jactura  redeunte  sanitate 
tam  bene  recreverat,  ut  jam  ]>ost  trium  mensium  spa- 
tium vix  praeter  denfium  defectum,  conformationis,  firmi- . 
tatis  functionisque  quid  desideraretur.  3Iaxillaui  inferio- 
rem ex  integro  regeneratam  c cadavere  hominis  desumsit 
Weid  mann,  quocum  dum  viveret  ei  erat  consuetudo; 
digna  ei  visi  est,  quae  aiud  incideretur,  quo  novi  fere 

hujus  ossis  ratio  melius  iuiiotescat;  homo  dum  vive- 
ret hanc  maxillam  noii  satis  quidem  diducere  poterat, 
reliquis  autem  illi  propriis  functionibus  rite  defunge- 
batur; a superna  facie  visa  est  tuberosa,  inaequalis, 
crassior  minusque  latior,  parte  dextra  explicatiore 
quam  sinistra,  in  qua  duo  alveoli,  e quibus  post  mor- 
tem dentes  ceciderunt,  supererant,  apophyseos  coro- 
noideae vix  vestigium  supererat,  foramina  aliqua  ob- 
servabantur, quod  materia  ossis  ibi  non  successit;  apo- 
physes condyloideac  irregulares,  in  summo  extremo 
plana  inaequabilia  exhibebant , quibus  cum  osse  tem- 
porum anchylosi  adeo  concreverant,  ut  parum  in  vita 
diduci  posset  valdeque  difficile  post  mortem  absolve- 
batur. Quod  ad  ossium  brevium  seu  cuboideorum 
regenerationem  pertinet,  rarissima  videtur  esse  et  ob- 
servationibus hucusque  nondum  constat.  Textura  fa- 
vosa  cellulosa  causa  forsan  erit,  quae  perniciem  illa- 
tam cito  progredi  necrosinqiie  generaliorem  provocare 
non  sinit,  sed  potius  cariei  lente  proserpenti  et  ob 
vulnerabilitatem  magnam  articulorum  tabem  universa- 
lem organismi  mox  concilianti  ansam  plerumque 
praebet. 

Scapula  raro  necrosi  afficitur,  sin  autem  accidit, 
facile  restituitur  e partium  mollium  circumvallatione. 
f’hopart  narrat,  juveni  longe  maximam  scapulae 
partem  per  necrosin  destructam  excidisse  et  novum 
os  triangulare  et  mobile  conformatum  esse.  Ossa 
cranii  difficile  regenerantur,  quia  par>a  iis  inest  vis 

reproducfiva,  non  ut  permulti  credunt,  quoniam  ossa 
plana  generatim  hac  vi  careant,  sed  quoniam  organis 
restituentibus  utplurimum  destituantur.  Si  tabula  ex- 
terna calvariae  vi  mechanica  vel  morbo  ejicitur,  te- 
gumenta simul  plerumque  pereunt  et  idem  fit,  quod 
in  necrosi  superficiali  tibiae ; carnis  etenim  illud,  quod 
medium  vivum  inter  et  mortuum  excrescit,  protinus 
in  cicatricem  simplicissimam  convertitur.  Lamina  vi- 
trea superstes  aut  foramina  hinc  inde  ex  utriusque 
tabulae  secessu  oriunda,  cicatrisatione  peracta  post 
longum  etiam  temporis  intervallum  immutata  fere  re- 
periuntur. 

Quod  attinet  ad  conditiones,  quibus  aut  celerior 
aut  tardior  reddatur  progressus  nccroseos  et  regene- 
rationis, de  iis  haecce  statuenda  mihi  videntur. 

Primum  quod  attinet  ad  hominis  aetatem,  in  ju- 
ventute tum  necroseos  tum  regenerationis  processus 
celeriores  fiunt  quam  aetate  provecta;  idque  easdem 
ob  causas,  quae  de  facultate  hujus  aetatis  reproductiva 
in  universum  supra  sunt  allatae. 

Secundo  quod  spectat  ad  conditionem  virium 
aegroti,  necrosis  atque  regeneratio  eo  celerius  proce- 
det, quo  illae  sunt  integriores,  quoAC  minus  morbis 
praecedentibus  fuerant  fractae,  vel  jam  inde  a pueris 
debiles. 

Tertio,  necrosis  et  regeneratio  eo  celerius  viden- 
tur procedere,  quo  propius  organum  affectum  est  cen- 
tro circulationis  sanguinis,  id  est  cordi.  Sic  inaxil- 

lam  inferiorem,  quae  omnium  ossium  celerrime  rege- 
neratur, plerumque  trium  mensium  spatio  restitui  ex 
observationum  comparatione  videmus.  Claviculae  re- 
generatio in  uno  casu  quinque  mensibus  erat  perfecta. 
Tibiae  contra  necrosin  nunquam  breviore  temporis 
spatio  quam  anno  elapso  sanari  auctores  viderunt; 
plerumque  autem  duorum  ad  id  requiritur  annorum, 
et  interdum  longius  adhuc,  tempus. 

Quarto,  hi  processus  celeriores  et  perfectiores 
sunt,  quo  major  organo  affecto  quies  conceditur,  et 
hoc  etiam  inter  causas  referendum  est,  cur  necrosis 
et  regeneratio  extremorum  artuum  omnium,  maxime- 
que  inferiorum  multo  tardius  procedunt,  quam  alia- 
rum corporis  partium. 

JVon  minus,  quinto,  vitae  secundae  conditiones 
externae,  selectior  diaeta,  aeris  bonitas  etc.  celeriori 
et  feliciori  regenerationis  eventui  favent.  Auxiliis 
hisce  deficientibus  sanatio  noii  raro  dimidio  temporis 
tardius  procedet,  nisi  rebus  externis  admodum  con- 
trariis omnino  impediatur. 

Denique  sexto  hi  2>rocessus  eo  celeriores  et  feli- 
ciores contingent,  quo  minus  naturae  operationi  me- 
dicatrici  iutempestiv.a  et  insipida  artis  agitatio  obver- 
sabitur. 

Dx  conditionibus  hisce  l»reviter  recensitis  sequen- 
tes profluunt  leges  et  cautelae  in  cura  ossium  necrosi 
confectorum  dirigenda  et  ad  regenerationis  processum 
jTivandum  neressai’io  observandae. 

Valet  Mc  praecipue  eadem,  quae  in  plurimis  os- 
sium morbis  locum  habet,  lex  therapeutica,  initio 
exspectatione  tantum  ad  id  attendendum  esse,  quod 
naturae  actu  eveniat,  donec  haec  naturae  operatio  eo 
procedat,  ut  medicus  exinde  judicium  certum  depro- 
mere possit,  ad  talia  arte  agenda,  quae  naturae  moli- 
mina adjuvent.  Eodem  modo,  quo  in  gangraena  par- 
tium mollium  fieri  solet,  etiam  sejjaratio  sive  quam 
dicunt  exfoliatio  ossis  necrosi  aflecti  sola  natura  per- 
ficitur. 

Xecrosis  ubi  oritur  e causa  mere  locali,  in  quo  casu 
illa  plerumque  externa  esse  solet,  peracta  exfoliatione 
gravissima  medicationis  pars  ipsa  jam  est  peracta, 
et  tum  solum  medici  est,  arcere  externas  res  noxias, 
quae  regenerationem,  quam  natura  ipsa  per  se  perficit, 
possint  inqjedire. 

IXecrosi  vero  orta  e causa  interna,  in  quo  casu 
ipsa  etiam  necrosis  plerumque  interna  est  et  totalis, 
fragmenti  ossis  eductio  arte  est  facienda.  Necrosi  c 
causis  traumaticis  orta,  raro  medicatione  interna  opus 
est,  nisi  fortasse  virium  defectus  et  succorum  jactui’a 
curam  tonicam  et  roborantem  requirat.  Alias  dyscra- 
sia,  quae  ansam  foinitcmve  necrosi  dederat,  est  per- 
quirenda et  contra  eam  apta  cura  adbibenda;  ut 
exemplo  utar,  contra  luem  veneream  idonea  thera- 
pia mercurialis;  contra  scropbulas  cura  antiscropbu- 
losa;  contra  scorbntum  cura  antisrorbutica  et  sic 
porro.  Ita  mox  jirogressns  necroseos  cocrccbittir. 

fragincniuin  emortuum  sensim  separabitur  et  partis 
deperditae  regeneratio  locum  habebit. 

Quemadmodum  in  gangraena  vel  spbacelo  par- 
tium mollium  incisiones  iu  eas  factae  generatim  sunt 
rejiciendae,  nec  nisi  sub  certis  conditionibus  sunt 
admittendae,  ita  etiam  perforatio  fragmenti  ossis  ne- 
crosi affecti  trepani  perforativi  ope  facienda,  inutilis 
est,  nisi  haec  operatio  tanquam  unicum  auxilium  re- 
lictum sit  ad  exitum  puri  subter  ossis  ramento  ne- 
crotico collecto  parandum.  In  reliquis  casibus  ple- 
risque  illa  operatio  admodum  noxia  esse  solet,  siqui- 
dem per  foramina  terebro  facta  granulationes,  e sana 
ossis  parte  pullulantes,  protendunt,  coque  impediunt 
vel  retardant  saltem  exfoliationis  processum. 

Aeque  inutilis  est  attenuatio  ossis,  necrosi  affecti,^ 
trepano  exfoliativo  suscipienda. 

IVon  raro  ossis  necrosi  affecti  ramentum  majus 
separatur  male  sive  quod  ajunt,  exfoliatur,  quam  quod 
per  ulcus  mollium  partium  circumdantium  sine  ea- 
rum laesione  possit  extrahi.  Id  quum  accidat,  ul- 
ceris dilatatione  via  latior  frusto  emortuo  ape- 
rienda est. 

Parte  ossis  necrosi  affecta , proi’susque  separata 
et  extrusa,  evitentur  omnia  irritamenta  noxia  externa, 
quilnrs  os  denuo  laedi  possit.  3Jedicameutorum  irri- 
tantium, spirituosorum  ete,  applicatio  hic  manifesto 
nocet.  Chirurgo  potius  nil  faciendum,  nisi  ut  tractet 
laesionem  tanquam  simplex  ossis  vulnus,  ('outegat 
ergo  os  nudatum  molli  lanugine,  linteo  cerato  sim- 

plici  vel  uiigucnio  Althaeae  colHiiita ; parti  alTectae 
idem  paret  quietem  quam  maximam,  curam  gerat 
munditiei,  commodoque  puris  delluxui;  pro.spiciat 
a^ris  puritati,  victui  leniter  alenti,  facilique  concoctu. 
Ilis  factis  brevi  tempore  vulnus  novis  granulationibus 
obducetur,  quae  naturam  osseam  induentes  deperditae 
ossis  parti  restaurandae  inservient.  Ulcus,  quod  re- 
stat, curetur  eodem  modo,  quo  simplex  quodlibet 
mollium  partium  ulcus  fieri  solet. 


✓ 


V l T A. 


i^go,  Julius  Kolin,  natus  sum  anno  mdcccx 
Suerinac , cjuod  est  oppidum  magni  Ducatus 
Posnaniensis,  patre  mercatore  adliuc  vivo,  matre 
e gente  Reiche,  cujus  y)raematuram  mortem 
valde  lugeo.  Veteri  addictus  sum  fidei.  Pri- 
mis litterarum  rudimentis  in  .scholis  urbis  pa- 
triae imbutus,  annum  agens  decimum  ipiar- 
tum  Berolinum  prolectus  sum,  ut  (jyrnnaslum 
Joacbiinicurn  lrc([ucntarem.  Qulncpiennio  ibi- 
dem absoluto,  testimonium  maturitatis  adeptus, 
mense  Octobri  anni  MDCCCXXlX  a Beat.  He- 
gel,  tum  temporis  Rectore  rnagnibco,  civibus 
academlcis  Berobnensibus  adscrijitu.s,  ab  lll. 
Wagner  I.  t.  ordinis  medici  Decano  Sjiecla- 
blll,  in  numerum  medicinae  sindio.soinm  re- 
ceptus sum,  ex  fpio  inde  tempore  bis  inteifnl 
lectionibus ; 


Beat.  Ruclolplii  de  Encyclopaedia,  Osteo- 
logia,  Analomia  universa,  Physiologia;  lll. 
Schlemm  de  Syndesmologla  et  Splanchnolo- 
gia audivi  disserentes;  in  arte  cadavera  rite 
dissecandi,  Beat.  Piu  d olp  hi  et  Ill.Schlemm 
mihi  duces  fuerunt;  lll.  Mitscherlich  Che- 
miam cxperlmentalem , Cei.  Dove  physicen 
experim.  me  docuerunt.  Beat.  Heyne  de 
botanlce,  Cei.  Brandt  de  pharmacologla;  lll. 
Fr.  Hufeland  et  Cei.  Becker  de  patholo- 
gia  generali;  lll.  Horn  de  pathologla  speciali, 
de  morhls  mentis  et  de  syphilide;  lll.  Busch 
et  lll.  Kliige  de  arte  obstetricia;  Cei.  Phoe- 
bus de  analomia  pathologica  disserentes  audivi. 
Neque  ablui  exercitationibus  clinicis  Perlllustr. 
Hufeland,  lll.  Osanii,  lll.  Rust,  lll.  de 
Graele,  lll.  Bartels,  Cei.  'Wolff,  Cei. 
Juengken,  Cei.  Barez. 

Tentamine  philosophico  et  medico,  nec  non 
examine  rigoroso  absolutis,  fore  spero,  ut  dis- 
sertatione thesibusque  defensis  summi  in  utra- 
que medicina  honores  in  me  conferantur. 


THESES  DEFENDENDAE. 


1.  Nullum  orrniino  existlt  in  medicina  re- 
medium roborans. 

2.  Omnia  medicamenta  nonnisi  per  re- 
sorptionem agunt. 

3.  Periosteum  ad  ossium  regenerationem 
non  absolute  necessarium  est. 

4.  lie prehendendi  medici  sunt,  rpu  ex  hy- 
pothesihus  agunt. 


